Nordjyllands politi fik fingre i næsten et kilo hash efter, at have stoppet en bil ved Nørager i aftes. Politiets vagtchef forklarer, at patruljen hurtigt mistænkte bilen for at indeholde noget ulovligt. - Da vi stopper bilisten, smider han en mindre klump hash ud af døren. Efterfølgende undersøger vi bilen, og finder næsten et kilo hash i baggagerummet, forklarer Poul Badsberg. Den lille klump hash vejede 44 gram - og den store viste sig at veje 908 gram. - Det er ikke hver dag, vi får sådan en fangst, siger vagtchefen. Manden, der blev stoppet, er 24år og fra Århus. Han er i forvejen kendt af politiet.

Referat:
Nordjyllands politi fandt en større mængde hash, da de stoppede en bilist ved Nørager i aftes.